Leon Schoeman - die stem agter kykNET se temalied | SARIE
Leon Schoeman – die stem agter kykNET se temalied	deur admin
Al gewonder hoe lyk die stem agter kykNET se nuwe temalied? Sy naam is Leon Schoeman en hy was ook medeskrywer van die lied saam met Lize Beekman en Harold Schenk.
Leon is 'n besige man met sy eie TV-ontwerp- en produksiemaatskappy. Hy en sy span spog met meer as 20 nasionale en internasionale toekennings, onder meer 'n gesogte Promax-toekenning wat hulle in New York voor groot Amerikaanse TV-netwerke weggeraap het. Dit was vir die werk wat hulle vir die musiekkanaal MK gedoen het.
Daar eindig dit ook nie: Leon het Maandagaand sy solo-debuutalbum, Judas en die joker, by die Barnyard-teater in Willowbridge, Kaapstad, bekendgestel. Dis vol nostalgie en die bittersoet van die lewe. Groot name soos Anton Goosen, Koos Kombuis, Lize Beekman en Coenie de Villiers het saam met hom aan die liedjies geskryf.
Hier's 'n stukkie uit "Kersfees en verjaardae":
lank gelede toe die wêreld nogin 'n agterplaas en 'n boomhuis pashet 'n cowboy laaitie met sy propgeweerop 'n stokperd die wêreld regeer
vrydae was hy supermanby die drive-inn agter in 'n stasiewamet sy blou pajamas en pantoffels aanhet hy vreesloos sy man gestaan
ek mis daai dae vandagtoe kersfees en verjaardaedie grootste dinge in ons lewe wasek mis daai dae vandag
Leon se eie gunsteling is "Judas en die joker". "Dit gaan oor die gevoelens as iemand op jou gecheat of jou verraai het, of jou beste buddy het jou in die rug gesteek. En als is vasgevang in daai laaste omkyk . . ." het hy by die bekendstelling verduidelik.
die vroeg oggend breek weer en val hier bo oor mydis vreemd hoe dit altydweet waar om my te kryen die skerwe in my handjou leë beloftes van gisteraand
"Vir elkeen wat Afrikaans is, familie of vriende in die buiteland het of self daar woon, vir elkeen wat die onskuldige jare van speel in 'n voortuin sonder heinings kan onthou en lief is vir ons amazing land en sy mense – dié album is vir julle," sê Leon.
Coenie van Niekerk
Go Leon! Awesome stuff!
Die beste le nog voor. Het Sondag by The Bay Family Church gehoor hoe sy nuwe gospel CD gaan klink. Maak julle gordels vas…… julle gaan 'n draai in die hemel (op aarde) maak. Platinum hier kom Leon Schoeman!!!